
Szentendre Város Önkormányzat Képviselő-testületének

2010. június 10-i üléséről készült jegyzőkönyvéből

10.
Sürgősségi indítvány AquaPalace Kft. 2010. év második félévi működési hiányának finanszírozásáról
Előadó: dr. Dietz Ferenc polgármester
Szentendre Város Önkormányzat Képviselő-testületének

220/2010. (VI. 10.) Kt. sz. határozata:

Szentendre Város Önkormányzatának Képviselő-testülete úgy dönt, hogy az AquaPalace Kft. részére biztosítja a 2010. július- 2010. december közötti időszak működési hiányának finanszírozását az alábbiak szerint:

1. a lízingszerződés értelmében és a 71/2010. (II.18.) Kt. számú határozat alapján – amennyiben a lízingbevevő és a készfizető kezes a lízingdíjak megfizetésére nem képes – biztosítja az aktuális lízingdíjak finanszírozását a 2,5 MrdFt óvadéki betétben lévő kötvény terhére;

2. az AquaPalace Kft. részére a 2010. július- 2010. december közötti időszakra 28.531.295 Ft tőkét biztosít a működési hiány finanszírozására tagi kölcsön formájában,a 2,5 MrdFt óvadéki betét terhére;
3. felkéri a Polgármestert, hogy vizsgálja meg, hogy abban az esetben, ha az óvadéki betétből a Raiffeisen Bank nem biztosít fedezetet, az uszoda működtetéséhez szükséges források hogyan teremthetők meg rövid és hosszú távon;

4. felkéri az Ügyvezetőt, hogy készítsen részletes szakmai anyagot az uszoda működtetésére arra az esetre, ha az óvadéki betétből a finanszírozás nem lehetséges;
5. felkéri a Polgármestert, hogy a költségvetési rendelet módosítását terjessze a képviselő-testület elé.

Határidő: 
1-2. a banki döntéstől függően 


3-4-5: a következő rendes testületi ülés  
Felelős: Polgármester

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai - Weboldalon
3. Aljegyző  – intézkedésre
4. AquaPalace Ügyvezetője – intézkedésre e-mailen
5. Közgazdasági és Vagyon Iroda – intézkedésre 

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. június 11.
Skultéti Mária
jegyzőkönyvvezető

